Malayziya bosh vaziri Najim Razzoq mamlakatda umummilliy saylovlar o‘tkazilishi munosabati bilan parlament tarqatib yuborilishi haqida e’lon qildi, deb xabar bermoqda Bernama agentligi. «Men barcha fuqarolarga shuni xabar qilmoqchimanki, qirol menga audiyentsiya berdi, shu tufayli men parlamentni shanba, 7 aprel kuni tarqatib yuborishga ruxsat oldim», - deya aytib o‘tdi Razzoq. Ta’kidlanishicha, Malayziyada navbatdagi parlament saylovlarining aniq sanasi hali belgilanmadi. Biroq, kuzatuvchilarning fikricha, ular aprel oxiri yoki may oyi boshida bo‘lib o‘tishi mumkin. Shu bilan birga, Malayziya qiroli Muhammad V mamlakat parlamentini tarqatib yuborishga ruxsat berdi.